ΓΡΑΠΤΗ ΕΡΩΤΗΣΗ E-3417/01

υποβολή: Alexandros Alavanos (GUE/NGL) προς την Επιτροπή

(21 Δεκεμβρίου 2001)

Θέμα: Πωλήσεις κάτω του κόστους

Με τον νόμο 2941 της 12 Σεπτεμβρίου 2001, η Ελληνική Βουλή απαγόρευσε από 1 Σεπτεμβρίου 2002 την πώληση προϊόντων κάτω του τιμολογιακού κόστους, πλην συγκεκριμένων εξαιρέσεων. Ο νόμος αυτός έγινε κατόπιν διαβουλεύσεων μεταξύ των συλλογικών φορέων τόσο του εμπορίου όσο και της παραγωγής καιιοθετήθηκε από όλα ανεξαιρέτως τα κόμματα της Ελληνικής Βουλής. Νομοθετικές ρυθμίσεις, για την απαγόρευση των πωλήσεων κάτω του κόστους ισχύουν εδώ και χρόνια σε κράτη μέλη π.χ. Γαλλία και έχουν ως στόχο να προστατεύσουν τους καταναλωτές και τον ανταγωνισμό από αθέμιτες πρακτικές.

Δεδομένης της πρότασης Κανονισμού της Επιτροπής(1) τελ. της 2 Ιουνίου 2001 για την προώθηση των πωλήσεων στην Εσωτερική Αγορά, η οποία επιτρέπει τις πωλήσεις κάτω του κόστους, η Επιτροπή θα εξετάσει αν τέτοιες εμπορικές πρακτικές μπορεί να θεωρηθούν αθέμιτες αφού με προσφορές — δολώματα προς τον καταναλωτή, οδηγούν τελικά σε συνεχή συγκεντρωτισμό και μονοπωλιακές καταστάσεις. Εφόσον κράτη μέλη έχουν, με γενική συναίνεση, θεσμοθετήσει απαγορεύσεις για πωλήσεις κάτω του κόστους για να προστατευθούν από μονοπωλιακές καταστάσεις, γιατί η Επιτροπή δεν επιλέγει την αρχή της επικουρικότητας·

(1) COM(2001) 546.

Απάντηση του κ. Bolkestein εξ ονόματος της Επιτροπής

(26 Φεβρουαρίου 2002)

Η Επιτροπή ευχαριστεί το αξιότιμο μέλος για την ενημέρωση που παρέσχε σχετικά με την ελληνική νομοθεσία όσον αφορά τις πωλήσεις κάτω του κόστους. Η Επιτροπή είναι ενήμερη για τη νέα απαγόρευση των πωλήσεων κάτω του κόστους, η οποία ισχύει στην Ελλάδα από 1ης Οκτωβρίου 2001.

Το αξιότιμο μέλος μνημονεύει την πρόταση κανονισμού της Επιτροπής για την προώθηση των πωλήσεων στην εσωτερική αγορά(1), στην οποία προτείνεται η άρση των γενικών απαγορεύσεων των πωλήσεων κάτω του κόστους και η αντικατάστασή τους με αυστηρές προϋποθέσεις ενημέρωσης.

Η Επιτροπή αναγνωρίζει ότι,πό ορισμένες προϋποθέσεις, οι πωλήσεις κάτω του κόστους μπορούν να χρησιμοποιηθούν για να εμποδίσουν την είσοδο ή ναποκινήσουν την έξοδο από μια αγορά. Η εν λόγω πώληση προϊόντων κάτω του τιμολογιακού κόστους θεωρείται παράνομη βάσει του δικαίου του ανταγωνισμού σε όλα τα κράτη μέλη. Εντούτοις, οι εκστρατείες προώθησης πωλήσεων κάτω του κόστους μπορούν επίσης να ευνοήσουν τον ανταγωνισμό. Οι παροχείς προϊόντων ήπηρεσιών που επιζητούν τη διείσδυσή τους σε μια αγορά της αλλοδαπής στην οποία η επωνυμία τους δεν είναι γνωστή, καταφεύγουν σε εκστρατείες προώθησης που οδηγούν σε προσωρινή απώλεια κερδών ώστε να εδραιωθούν στην εν λόγω αγορά. Παρομοίως, οι παροχείς καινοτόμων προϊόντων ήπηρεσιών ανταγωνιστικών προς τιςπάρχουσες, αναγκάζονται συχνά να καταφεύγουν σε εκστρατείες προώθησης που συνεπάγονται απώλεια κερδών, προκειμένου να πείσουν τους πελάτες να δοκιμάσουν το νέο βελτιωμένο προϊόν ή τηνπηρεσία.

Η Επιτροπή θεωρεί συνεπώς ότι οι εν λόγω απαγορεύσεις πρέπει να αρθούν,πό αυστηρές προϋποθέσεις ενημέρωσης και διαφάνειας. Επιθυμεί να διασφαλίσει τη συνέχιση της χρησιμοποίησης των εκστρατειών προώθησης με απώλεια κερδών για την ενίσχυση του ανταγωνισμού μέσω της διείσδυσης σεφιστάμενες μη εγχώριες αγορές ή της ανάπτυξης νέων αγορών προϊόντων ήπηρεσιών. Ως εκ τούτου, η Επιτροπή πρότεινε να επιτραπούν οι πωλήσεις κάτω του κόστους αλλάπό αυστηρές προϋποθέσεις ενημέρωσης και διαφάνειας που θα ευνοήσουν την αποτελεσματικότερη εφαρμογή της αντιμονοπωλιακής νομοθεσίας στον εν λόγω τομέα.

Το αξιότιμο μέλος ερωτά γιατί η Επιτροπή επιλέγει την εναρμόνιση του τομέα και όχι την εφαρμογή της αρχής της επικουρικότητας. Απαντώντας, η Επιτροπή θα ήθελε να τονίσει ότι πριν να προτείνει τον εν λόγω κανονισμό, συζήτησε το συγκεκριμένο καθώς και άλλα κανονιστικά θέματα σχετικά με την προώθηση των πωλήσεων στα πλαίσια της ομάδας εμπειρογνωμόνων για τις εμπορικές επικοινωνίες, που απαρτίζεται από εμπειρογνώμονες τους οποίους ορίζουν τα κράτη μέλη. Η ομάδα εμπειρογνωμόνων αναγνώρισε και δημοσιοποίησε τη γνώμη της ότι οι αποκλίνουσες εθνικές κανονιστικές ρυθμίσεις στον εν λόγω τομέα ενδέχεται να δημιουργήσουν εμπόδια στην εσωτερική αγορά. Η Επιτροπή θεωρεί ότι οι διαφορές αυτές των εθνικών νομοθεσιών όσον αφορά τον περιορισμό της αξίας των εκπτώσεων εμποδίζουν τις επιχειρήσεις να προβαίνουν σε διασυνοριακές εκστρατείες προώθησης των πωλήσεων ενώ επίσης περιορίζουν τη διασυνοριακή διαφάνεια των τιμών μετά την καθιέρωση του ευρώ.

Τα ανωτέρω έχουν ως συνέπεια να κλονίζεται η εμπιστοσύνη του καταναλωτή στο διασυνοριακό εμπόριο, γεγονός που εμποδίζει τη βέλτιστη λειτουργία της εσωτερικής αγοράς για το μέγιστο όφελος τόσο των επιχειρήσεων όσο και των καταναλωτών. Ως εκ τούτου, η Επιτροπή θεωρεί ότι δικαιολογημένα προτείνει την εναρμόνιση για τηνλοποίηση της εσωτερικής αγοράς στον τομέα της προώθησης πωλήσεων.

(1) COM(2001)546 τελικό.